Ishockey-VM 2021 for menn

Verdensmesterskapet i ishockey i 2021 for herrer vil være det 84. verdensmesterskapet og arrangeres av Det internasjonale ishockeyforbundet (IIHF). Som året før ble VM-turneringen i stor grad preget av koronaviruspandemien. Kun turneringen for toppdivisjonen ble avholdt med 16 deltakende nasjoner i mesterskapet, som ble spilt i Riga fra 21. mai til 6. juni 2021.

Etter at alle VM-turneringene ble avlyst i 2020 forble alle lag i deres respektive divisjoner. Singapore skulle etter planen ha debutert i divisjon IV men den 18. november 2020 offentliggjorde IIHF at alle turneringer for divisjon I, II, III og IV ble avlyst på grunn av pandemien.

Oversikt

Sluttplassering 

Kilde: IIHF.com

Toppdivisjonen 

Toppdivisjonen i ishockey-VM 2021 for menn ble arrangert i Riga i Latvia i perioden 21. mai til 6. juni 2021. Kampene ble spilt i Arēna Rīga og Olimpiskais sporta centrs. Opprinnelig hadde både Hviterussland og Latvia blitt tildelt vertsskapet og turneringen skulle spilles i Minsk og Riga. På grunn av sikkerhetssituasjonen som følge av de omfattende protestene mot Hviterusslands president Aleksandr Lukasjenko etter presidentvalget i 2020 bestemte IIHF å frata Hviterussland vertsskapet den 18. januar 2021.

Turneringen ble stor grad preget av koronaviruspandemien. De fleste kampene ble spilt bak lukkede dører med kun et begrenset antall tilskuere til de siste gruppespillskampene og sluttspillskampene. Et «boble»-konsept ble implementert hvor lagene var totalt smittevernskjermet fra omgivelsene. På grunn av National Hockey Leagues (NHL) grunnserie sluttet 19. mai og strenge karanteneregler og reiserestriksjoner var det færre spillere fra ligaen som hadde mulighet for eller lyst til å delta i turneringen.

Finalen var en gjentakelse av finalen ved VM 2019. Canada revansjerte finaletapet og vant sin 27. tittel etter å ha slått Finland i finalen 3–2 etter forlengning. USA vant bronse etter å ha slått Tyskland 6–1.

Kilde: IIHF.com

1. divisjon
1. divisjon er det andre og tredje nivået i VM-hierarkiet. Begge turneringer ble avlyst av IIHF den 18. november 2020. Som erstatning for de avlyste VM-turneringene i divisjon I arrangerte det slovenske ishockeyforbundet landslagsturneringen Beat Covid-19 Ice Hockey Tournament fra 15. til 21. mai 2021.

1. divisjon gruppe A
1. divisjon gruppe A skulle ha blitt arrangert i Ljubljana i Slovenia fra 9. til 15. mai 2021.

1. divisjon gruppe B
1. divisjon gruppe B skulle ha blitt arrangert i Katowice i Polen fra 26. april til 2. mai 2021.

2. divisjon
2. divisjon er det fjerde og femte nivået i VM-hierarkiet. Begge turneringer ble avlyst av IIHF den 18. november 2020.

2. divisjon gruppe A
2. divisjon gruppe A skulle ha blitt arrangert i Beijing i Kina fra 10. til 16. april 2021.

2. divisjon gruppe B
2. divisjon gruppe B skulle ha blitt arrangert i Reykjavík i Island fra 18. til 24. april 2021.

3. divisjon
3. divisjon er det sjette og syvende nivået i VM-hierarkiet. Begge turneringer ble avlyst av IIHF den 18. november 2020.

3. divisjon gruppe A
3. divisjon gruppe A skulle ha blitt arrangert i Kockelscheuer i Luxembourg fra 18. til 24. april 2021.

3. divisjon gruppe B
3. divisjon gruppe B skulle ha blitt arrangert i Cape Town i Sør-Afrika fra 19. til 25. april 2021.

4. divisjon
4. divisjon er det åttende nivået i VM-hierarkiet. Turneringen skulle ha blitt arrangert for første gang i Bisjkek i Kirgisistan fra 3. til 5. mars 2021.

Referanser

Eksterne lenker
 

Ishockey-VM
Internasjonale mesterskap i 2021
Internasjonale mesterskap i Latvia
2020-årene i Latvia
Ishockey i 2021
Ishockeyturneringer i Latvia